open-index/open-wikipedia-markdown huggingface dataset:
Λιμνάτης

Ο **Λιμνάτης** (ή το **Λιμνάτι**) είναι χωριό της επαρχίας Λεμεσού στην Κύπρο.

## Τοποθεσία
Ο Λιμνάτης βρίσκεται 20 χιλιόμετρα βορειοδυτικά της Λεμεσού.  Βρίσκεται σε υψόμετρο 455 μέτρων πάνω από την επιφάνεια της θάλασσας. Στα βόρεια συνορεύει με τον Άγιο Μάμα, στα βορειοανατολικά με το Καπηλειό, στα ανατολικά με την Κορφή, στα νοτιοανατολικά με την Παραμύθα, στα νοτιοδυτικά με την Άλασσα, στα δυτικά με τον Δωρό και στα βορειοδυτικά με την Λάνια.

## Φυσικό περιβάλλον
Ο Λιμνάτης είναι κτισμένος στη δυτική πλαγιά της κοιλάδας του ποταμού Λιμνάτη. Η άγρια βλάστηση της περιοχής περιλαμβάνει σκλήδρους, πλατάνια, μερσινιές, καλαμιώνες, αροδάφνες, πεύκα και διάφορα είδη θαμνώδους βλάστησης. Η καλλιεργήσιμη έκταση αποτελείται από ελιές, χαρουπιές, οπωροφόρα και εσπεριδοειδη δέντρα καθώς και αμπέλια. Το χαρακτηριστικό δέντρο της περιοχής είναι οι αμυγδαλιές.

## Ονομασία
Η ονομασία του χωριού πιθανότατα προήλθε από τη λέξη λίμνη, καθώς στην περιοχή υπήρχε μεγάλος αριθμός λιμνών.

## Ιστορία
Η περιοχή του Λιμνάτη κατοικείτο από την κλασική εποχή (500 - 323 π.Χ.). Το συμπέρασμα αυτό προκύπτει μέσα από τάφους της εποχής που ανερεύθηκαν στην περιοχή. Επιπλέον, έχουν ανευρεθεί και τάφοι της ελληνιστικής περιόδου.

Την εποχή της Φραγκοκρατίας, σύμφωνα με τον Λουί ντε Μας Λατρί, ο Λιμνάτης αποτελούσε φέουδο ευγενών.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αρκετές αυξομειώσεις. Τις τελευταίες δεκαετίες ο πληθυσμός του χωριού μειωνόταν. Ωστόσο, στην τελευταία απογραφή του 2011, ο πληθυσμός παρουσίασε αύξηση για πρώτη φορά μετά το 1946. Ο πίνακας που ακολουθεί παρουσιάζει τον πληθυσμό του Λιμνάτη όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:Limnatis Welcome Road Sign 1.jpg



## Παραπομπές


## Πηγές
*
*
*
*
*
*
*

## Βιβλιογραφία
*

## Εξωτερικοί σύνδεσμοι
*

Κατηγορία:Κοινότητες της Επαρχίας Λεμεσού
Λουβαράς

Ο **Λουβαράς** είναι κοινότητα της επαρχίας Λεμεσού στην Κύπρο.

## Τοποθεσία
Ο Λουβαράς βρίσκεται 21 χιλιόμετρα βορειοανατολικά της Λεμεσού, στη γεωγραφική περιφέρεια της Πιτσιλιάς. Βρίσκεται σε υψόμετρο 710 μέτρων πάνω από την επιφάνεια της θάλασσας. Στα βόρεια, ανατολικά και δυτικά συνορεύει με το Καλό Χωριό. στα νότια με την Αψιού και στα νοτιοδυτικά με τη Γεράσα.

## Φυσικό περιβάλλον
Η καλλιεργήσιμες εκτάσεις του Λουβαρά αποτελούνται από αμυγδαλιές, φρουτόδεντρα, καρυδιές και αμπέλια. Στο χωριό παράγεται η κουμανταρία.

Η άγρια βλάστηση του χωριού περιλαμβάνει διάφορους θάμνους όπως κουμαρία, λατζιά, μυρτία, δεντρολίβανο, ασπάλαθο, λεβάντα και τρεμιθιές. Στα νότια του χωριού βρίσκεται το δάσος Κακομάλλη, με κύριο δέντρο το πεύκο. Το δάσος αυτό είναι προέκταση του δάσους Λεμεσού.

## Ιστορία-Ονομασία
Το αρχικό όνομα του χωριού ήταν *Λογαράς*, που ήταν ο ταμίας ο οποίος φύλαγε τα νομίσματα στο παλάτι του βυζαντινού αυτοκράτορα. Από το γεγονός αυτό προκύπτει το συμπέρασμα ότι το χωριό υπήρχε στα βυζαντινά χρόνια.

Την εποχή της Φραγκοκρατίας ο Λουβαράς ανήκε στην Μεγάλη Κομμανδαρία των Ιωαννιτών Ιπποτών, που είχε ως έδρα το Κολόσσι.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αρκετές αυξομειώσεις. Τις τελευταίες δεκαετίες ο πληθυσμός του χωριού παραμένει σε σταθερά επίπεδα. Ο πίνακας που ακολουθεί παρουσιάζει τον πληθυσμό του Λουβαρά όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:Louvaras Road Sign.jpg
Αρχείο:Louvaras Welcome Road Sign 2.jpg
Αρχείο:Church of Panagia at Louvaras, Limassol.jpg



## Παραπομπές


## Πηγές
*
*
*
*
*
*
*

## Βιβλιογραφία

*

Κατηγορία:Κοινότητες της Επαρχίας Λεμεσού
Κατηγορία:Χωριά της Πιτσιλιάς
Μαθικολώνη

Η **Μαθικολώνη** (ή η **Μαθηκολώνη**) είναι κοινότητα της επαρχίας Λεμεσού στην Κύπρο.

## Τοποθεσία
Η Μαθικολώνη βρίσκεται σε υψόμετρο 335 μέτρων πάνω από την επιφάνεια της θάλασσας. Συνορεύει στα νοτιοδυτικά με τον Άγιο Αθανάσιο, στα δυτικά με τη Φασούλα, στα βόρεια και βορειοδυτικά με την Αψιού, στα βορειοανατολικά με τη Διερώνα, στα ανατολικά με την Ακρούντα και στα νότια με τη Γερμασόγεια.

## Ιστορία
Η αρχική τοποθεσία του χωριού ήταν δυτικότερα, αλλά λόγω σεισμού η κυπριακή κυβέρνηση δημιούργησε νέο οικισμό στη σημερινή του τοποθεσία. Ο παλιός οικισμός είναι εγκαταλειμμένος. Έγινε γνωστός όταν χρησιμοποιήθηκε για γυρίσματα της της τηλεοπτικής σειράς του BBC The Aphrodite Inheritance to 1979.

Η παλιά Μαθικολώνη περιλαμβανόταν στον κατάλογο των χωριών που άνηκαν στην Μεγάλη Κομμανταρία. Αρχικά άνηκε στους Ναΐτες Ιππότες και στη συνέχεια στους Ιωαννίτες Ιππότες.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αρκετές αυξομειώσεις. Στις τελευταίες δύο απογραφές παρουσιάζεται αυξημένος. Ο πίνακας που ακολουθεί παρουσιάζει τον πληθυσμό της Μαθικολώνης όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:Mathikoloni Road Sign.jpg
Αρχείο:Monument in Mathikoloni.jpg



## Παραπομπές


## Πηγές
*
*

## Βιβλιογραφία

*

Κατηγορία:Κοινότητες της Επαρχίας Λεμεσού
Μανδριά Λεμεσού

Τα **Μανδριά** ή **Μαντριά** είναι κοινότητα της επαρχίας Λεμεσού στην Κύπρο.

## Τοποθεσία
Τα Μανδριά βρίσκονται 35 χιλιόμετρα βορειοδυτικά της Λεμεσού. Βρίσκεται σε υψόμετρο 820 μέτρων πάνω από την επιφάνεια της θάλασσας. Στα δυτικά συνορεύει με το Όμοδος, στα βόρεια με τις Κάτω Πλάτρες, στα βορειοανατολικά με τις Πλάτρες, στα ανατολικά με το Πέρα Πεδί και στα νότια με το Κοιλάνι.

## Φυσικό περιβάλλον
Οι  καλλιεργήσιμες εκτάσεις του χωριού περιλαμβάνουν αμπέλια, μηλιές, αχλαδιές, κερασιές, δαμασκηνιές, κυδωνιές, ελιές, χαρουπιές και αμυγδαλιές. Η φυσική βλάστηση περιλαμβάνει σκλήδρους, πλατάνια, λεύκες, φτέρες και κισσούς.

## Ιστορία
Αρχικά το χωριό ήταν ένας μικρός οικισμός βοσκών. Από το γεγονός ότι ήταν ένας οικισμός με μόνο μικρές μάντρες (στάνες) ονομάστηκε Μαντριά, που σημαίνει τοποθεσία με στάνες. Την περίοδο της Τουρκοκρατίας ο οικισμός αναπτύχθηκε λόγο της εγκατάστασης σε αυτών κατοίκων από ένα μεγάλο, κοντινό οικισμό, τον Μύλαυρη, ο οποίος εγκαταλείφθηκε.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού μειωνόταν τις τελευταίες δεκαετίες. Εξαίρεση αποτελεί η τελευταία απογραφή στην οποία καταγράφηκε αύξηση πληθυσμού. Ο πίνακας που ακολουθεί παρουσιάζει τον πληθυσμό των Μανδριών όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:Mandria, Limassol Road Sign.jpg
Αρχείο:Mandria, Limassol Welcome Road Sign 01.jpg



## Παραπομπές


## Πηγές
*
*
*

## Βιβλιογραφία
*

## Εξωτερικοί συνδέσμοι
*

Κατηγορία:Κοινότητες της Επαρχίας Λεμεσού
Μονή Λεμεσού

Η **Μονή** είναι κοινότητα της επαρχίας Λεμεσού στην Κύπρο. 

## Τοποθεσία
Η Μονή βρίσκεται 20 χιλιόμετρα ανατολικά της Λεμεσού. Βρίσκεται σε υψόμετρο 60 μέτρων πάνω από την επιφάνεια της θάλασσας. Στα ανατολικά και βόρεια συνορεύει με το Μοναγρούλλι ενώ στα δυτικά συνορεύει με τον Πύργο. Η νότια πλευρά της διοικητικής της έκτασης είναι παραθαλάσσια.

## Ονομασία
Η ονομασία του χωριού προέρχεται από τη λέξη μονή (μοναστήρι). Είναι πιθανόν να υπήρχε κάποιο μοναστήρι στην περιοχή. Μια εκδοχή αναφέρει ότι οι μοναχοί της Μονής Αγίου Γεωργίου Αλαμάνου (άγιος από τους Αγίους Αλαμάνους), που βρίσκεται κοντά στο χωριό, δημιούργησαν ένα μετόχι στην περιοχή της Μονής για να μην πηγαινοέρχονται όταν πήγαιναν να θερίσουν τα χωράφια τους. Μια άλλη εκδοχή αναφέρει ότι στην περιοχή υπήρχε ένα αρχαίο μοναστήρι αφιερωμένο στην Αγία Ζώνη. Το αρχαίο μοναστήρι δεν έχει ανακαλυφθεί, ωστόσο στο χωριό υπάρχει εκκλησία αφιερωμένη στην Αγία Ζώνη, κτίσμα του 1858.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αρκετές αυξομειώσεις. Τις τελευταίες δεκαετίες ο πληθυσμός του χωριού παρουσιάζει μεγάλη αύξηση. Ο πίνακας που ακολουθεί παρουσιάζει τον πληθυσμό της Μονής όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:Moni, Cyprus Road Sign.jpg
Αρχείο:View of Moni, Cyprus 2.jpg
Αρχείο:Sunset at Moni Village, Cyprus - panoramio.jpg
Αρχείο:Agios Epifanios church at Moni, Cyprus.jpg



## Παραπομπές


## Πηγές
*
*
*

## Βιβλιογραφία

*

Κατηγορία:Κοινότητες της Επαρχίας Λεμεσού
Μονιάτης

Ο **Μονιάτης** είναι κοινότητα της επαρχίας Λεμεσού στην Κύπρο.

## Τοποθεσία
Ο Μονιάτης βρίσκεται 30 χιλιόμετρα βορειοδυτικά της Λεμεσού. Βρίσκεται σε υψόμετρο 730 μέτρων πάνω από την επιφάνεια της θάλασσας. Στα ανατολικά συνορεύει με το Πελένδρι, στα βόρεια με τον Αμίαντο, στα βορειοδυτικά με τις Πλάτρες, στα νοτιοδυτικά με το Πέρα Πεδί και στα νότια με την Κουκά και την Τριμίκλινη.

## Ονομασία
Υπάρχουν δύο εκδοχές σχετικά με την προέλευση της ονομασίας του χωριού:

# Οι κάτοικοι του χωριού προέρχονταν από κάποια μονή (μοναστήρι). Η μονή αυτή πιθανόν να είναι η Μονή Τιμίου Προδρόμου στον Μέσα Ποταμό ή ή Μονή Τιμίου Σταυρού στην Κουκά.
# Στην περιοχή του χωριού υπήρχαν βοσκοί που *μόνιαζαν* τα κοπάδια τους εκεί. Ήταν δηλαδή ο τόπους που κατέληγαν τα κοπάδια για ανάπαυση.

## Ιστορία
Ο Μονιάτης εμφανίζεται στους ενετικούς χάρτες. Ο Γεώργιος Βουστρώνιος αναφέρει ότι ήταν φέουδο του Αλέξανδρου Καππαδόκη. Ο Φλώριος Βουστρώνιος αναφέρει ότι μεταξύ 1464 και 1468 το φέουδο άνηκε στον Μούτιο ντε Κωνστάνζο.

Ο οικισμός του Μονιάτη δημιουργήθηκε στα μέσα του 18ου αιώνα, μετά την διάλυση του οικισμού του Σαϊττά και την μετακίνηση των κατοίκων του βορειότερα, στην περιοχή του Μονιάτη. Στη σημερινή εποχή, η περιοχή Σαϊττάς περιλαμβάνεται στα διοικητικά όρια του Μονιάτη.

Το χωριό διασχίζεται από ένα ποτάμι το οποίο διαχωρίζει την ελληνική από την τουρκική συνοικία του χωριού.

## Μοναστήρι Τιμίου Προδρόμου
Στα διοικητικά όρια του Μονιάτη περιλαμβάνεται το μοναστήρι του Τιμίου Προδρόμου το οποίο κατασκευάστηκε το 1468, στη περιοχή του Μέσα Ποταμού.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αρκετές αυξομειώσεις. Μέχρι το 1963 ο Μονιάτης ήταν μεικτό χωριό, δηλαδή κατοικούσαν σε αυτό Ελληνοκύπριοι και Τουρκοκύπριοι, με τους Ελληνοκύπριους να αποτελούν την πλειοψηφία. Μεταξύ 1946 και 1960 πολλοί Τουρκοκύπριοι εγκατέλειψαν το χωριό. Κατά τη διάρκεια των δικοινοτικών διαταραχών της περιόδου 1963-1964, όλοι οι Τουρκοκύπριοι εγκατέλειψαν το χωριό και εγκαταστάθηκαν στον τουρκοκυπριακό θύλακα στη Λεμεσό. Μερικοί επέστρεψαν στο χωριό τους το 1968. Μετά την τουρκική εισβολή του 1974, στα πλαίσια της ανταλλαγής πληθυσμών του 1975, οι Τουρκοκύπριοι από τον Μονιάτη που διέμεναν στην Λεμεσό, μετακινήθηκαν στο βόρειο τμήμα του νησιού. Στον Μονιάτη παρέμειναν οι Ελληνοκύπριοι κάτοικοι ενώ εγκαταστάθηκαν και μερικοί Ελληνοκύπριοι πρόσφυγες.

Στις τελευταίες απογραφές ο πληθυσμός του χωριού παρουσιάζει μια αυξητική τάση. Ο πίνακας που ακολουθεί παρουσιάζει τον πληθυσμό του Μονιάτη όπως καταγράφηκε στις απογραφές πληθυσμού που έγιναν στην Κύπρο.



## Παραπομπές


## Πηγές
*
*
*
*
*
*

## Βιβλιογραφία
*

## Εξωτερικοί συνδέσμοι
*

Κατηγορία:Κοινότητες της Επαρχίας Λεμεσού
Πύργος Λεμεσού

Ο **Πύργος** είναι κοινότητα της επαρχίας Λεμεσού στην Κύπρο.

## Τοποθεσία
Ο Πύργος βρίσκεται 13 χιλιόμετρα ανατολικά της Λεμεσού. Είναι κτισμένο σε υψόμετρο 75 μέτρων πάνω από την επιφάνεια της θάλασσας. Δυτικά συνορεύει με την Παρεκκλησιά, βόρεια με τη Σανίδα και ανατολικά με το Μοναγρούλι και τη Μονή. Η νότια πλευρά της διοικητικής του έκτασης είναι παραθαλάσσια.

## Φυσικό περιβάλλον
Στην περιοχή καλλιεργούνται εσπεριδοειδή, ελιές, χαρουπιές, αμυγδαλιές, σιτηρά, νομευτικά φυτά, διάφορα φρουτόδενδρα, λίγα αμπέλια και ελάχιστα όσπρια. Καλλιεργούνται επίσης διάφορα είδη λαχανικών και ιδιαίτερα ντομάτες.

## Ιστορία
Ο Πύργος υπήρχε κατά τα μεσαιωνικά χρόνια με την ίδια ονομασία. Σε παλιού χάρτες είναι σημειωμένος με τις ονομασίες *Pirgo* και *Birgo*. Το χωριό πήρε το όνομα του από έναν πύργο που υπήρχε στην περιοχή κατά τα βυζαντινά χρόνια. Πύργος υπήρχε στην περιοχή και κατά την περίοδο της Φραγκοκρατίας. Ο πύργος αυτός πιθανόν να ήταν ένα κεντρικό οικοδόμημα οικογένειας ευγενών, στην οποία το χωριό ανήκε ως φέουδο.

Ο Νέαρχος Κληρίδης αναφέρει ότι, σύμφωνα με μια τοπική παράδοση, στο χωριό υπήρχε «Πύργος της Ρήγαινας», από το πάτωμα του οποίου ξεκινούσε σήραγγα που έφθανε στην Αμαθούντα. Επιπλέον, στον πύργο, σύμφωνα με την παράδοση, υπήρχε μια ολόχρυση άμαξα με την οποία μετακινείτο η ρήγαινα. Παλιό οικοδόμημα στο χωριό είναι γνωστό ως *ρηγούδιν* και πιστεύεται ότι το πάτωμα του είναι εκείνο του αρχικού πύργου, από το οποίο ξεκινούσε η σήραγγα.

Στη περιοχή του χωριού υπάρχουν δυο τουλάχιστον αρχαιολογικοί χώροι των προϊστορικών χρόνων που αποδεικνύουν αρχαιότατη κατοίκηση της περιοχής. Το χωριό βρίσκεται πολύ κοντά στην αρχαία πόλη της Αμαθούντος, στη διοικητική έκταση της οποίας περιλαμβανόταν κατά την αρχαιότητα η περιοχή του.

## Εκκλησίες
Στο χωριό υπάρχουν 2 εκκλησίες και ένα εξωκκλήσι:
* η κεντρική εκκλησία του χωριού η οποία είναι αφιερωμένη στην Παναγιά την Πυργώτισσα.
* η εκκλησία της Παναγίας της Νεροφορούσας ή των Εισοδίων.
* το εξωκκλήσι της Αγίας Μαρίνας.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Πύργου αυξανόταν συνεχώς στη διάρκεια των δεκαετιών. Ο πίνακας που ακολουθεί παρουσιάζει τον πληθυσμό του Πύργου όπως καταγράφηκε στις απογραφές πληθυσμού που έγιναν στην Κύπρο.



## Παραπομπές


## Πηγές
*
*
*
*

## Βιβλιογραφία
*

## Εξωτερικοί σύνδεσμοι
*

Κατηγορία:Κοινότητες της Επαρχίας Λεμεσού
Μονάγρι

Το **Μονάγρι** είναι κοινότητα της επαρχίας Λεμεσού στην Κύπρο.

## Τοποθεσία
Το Μονάγρι βρίσκεται 22 χιλιόμετρα βορειοδυτικά της Λεμεσού, στη γεωγραφική περιφέρεια των Κρασοχωρίων Επαρχίας Λεμεσού. Βρίσκεται σε υψόμετρο 820 μέτρων πάνω από την επιφάνεια της θάλασσας. Στα δυτικά συνορεύει με τον Άγιο Γεώργιο, στα νοτιοδυτικά με τη Λόφου, στα νότια με την Άλασσα και στα βόρεια και ανατολικά με τον Δωρό.

## Φυσικό περιβάλλον
Οι καλλιεργήσιμες εκτάσεις του χωριού περιλαμβάνουν αμπέλια, εσπεριδοειδή, χαρουπιές, αμυγδαλιές, ελιές, σιτηρά και λίγα νομευτικά φυτά.

## Ονομασία
Η ονομασία του χωριού σχηματίστηκε από τις λέξεις μονή (μοναστήρι) και αγρίν (μικρός αγρός). Δηλαδή, η ονομασία Μονάγρι σημαίνει μικρό μοναστηριακό κτήμα.

## Ιστορία
Το Μονάγρι ιδρύθηκε σαν μικρός οικισμός κατά την Βυζαντινή Εποχή. Αποτελούσε μετόχι κάποιου μοναστηρίου. Την περίοδο της Φραγκοκρατίας το Μονάγρι ήταν φέουδο. Σύμφωνα με τον Φλώριο Βουστρώνιο, υπήρξε φέουδο του Πόλο Κόννεμ μεταξύ 1464 και 1468. Μέρος των αμπελοφυτειών του άνηκε στον Πιέτρο ντε Λεβάντε.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αρκετές αυξομειώσεις. Ο πίνακας που ακολουθεί παρουσιάζει τον πληθυσμό του Μοναγρίου όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:Monagri Road Sign.jpg
Αρχείο:View of Monagri 4.jpg
Αρχείο:Saint George church at Monagri.jpg



## Παραπομπές


## Πηγές
*
*
*
*

## Βιβλιογραφία

*

Κατηγορία:Κοινότητες της Επαρχίας Λεμεσού
Μοναγρούλλι

Το **Μοναγρούλλι** είναι κοινότητα της επαρχίας Λεμεσού στην Κύπρο.

## Τοποθεσία
Το Μοναγρούλλι βρίσκεται 15 χιλιόμετρα ανατολικά της Λεμεσού. Βρίσκεται σε υψόμετρο 90 μέτρων πάνω από την επιφάνεια της θάλασσας. Δυτικά συνορεύει με τη Μονή και τον Πύργο, βόρεια με τη Βάσα Κελλακίου και τη Σανίδα και ανατολικά με το Πεντάκωμο και την Ασγάτα. Η νότια πλευρά της διοικητικής του έκτασης είναι παραθαλάσσια.

## Ονομασία
Το όνομα του χωριού οφείλεται στο γεγονός ότι στην τοποθεσία αυτή βρισκόταν ο καλύτερος αγρός από όλους όσους είχε η μονή της περιοχής (η Μονή του Αγίου Γεωργίου του Αλαμάνου) και ήταν ο μόνος που οι μοναχοί χρησιμοποιούσαν για την παραγωγή των αναγκαίων προϊόντων για την επιβίωση τους. Έτσι, επειδή ήταν ο αγρός της μονής ονομάστηκε Μοναγρούλλι.

## Φυσικό περιβάλλον
Στο Μοναγρούλλι καλλιεργούνται ελιές, χαρουπιές και οπωροφόρα δέντρα. Σημαντική είναι η παραγωγή μαύρων αγκινάρων και παπουτσόσυκων.

Η παραλία του χωριού έχει μήκος δύο χιλιομέτρων. Περιλαμβάνει βραχώδη σπήλαια με κόλπους με λίγη άμμο. Στην παραλία αυτή υπάρχει ένα σπήλαιο-σήραγγα του οποίου η είσοδος βρίσκεται στη θάλασσα. Έχει μήκος περίπου 80 μέτρων. Σύμφωνα με την παράδοση η σήραγγα αυτή συγκοινωνούσε με την αρχαία Αμαθούντα, από το οποίο φυγαδεύτηκε η βασίλισσα της όταν επιτέθηκαν οι Σαρακηνοί.

## Εκκλησίες
Η εκκλησία του χωριού είναι αφιερωμένη στον Άγιο Θεόδωρο του Τύρωνα. Οικοδομήθηκε το 1900. Γιορτάζει στις 17 Φεβρουαρίου. Επιπλέον, στην κοινότητα βρίσκεται το μοναστήρι του Αγίου Γεωργίου του Αλαμάνου (άγιος από τους Αγίους Αλαμάνους), το οποίο είναι πολύ γνωστό στην Κύπρο. Ακόμη, στο χωριό υπάρχουν 3 εξωκκλήσια: των Αγίων Αναργύρων, της Αγίας Παρασκευής και της Αγίας Μαρίνας.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αρκετές αυξομειώσεις. Τις τελευταίες δεκαετίες ο πληθυσμός παρουσιάζει μεγάλη αύξηση. Ο πίνακας που ακολουθεί παρουσιάζει τον πληθυσμό του Μοναγρουλλίου όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:Monagroulli Road Sign.jpg
Αρχείο:Monagroulli Welcome Road Sign.jpg
Αρχείο:Church at Monagroulli.jpg|Εξωκλήσι Αγίων Αναργύρων.



## Παραπομπές


## Πηγές
*
*
*
*
*

## Βιβλιογραφία
*

## Εξωτερικοί σύνδεσμοι
*

Κατηγορία:Κοινότητες της Επαρχίας Λεμεσού
Παλαιόμυλος Λεμεσού

Ο **Παλαιόμυλος** ή ο **Παλιόμυλος** είναι κοινότητα της επαρχίας Λεμεσού στην Κύπρο.

## Τοποθεσία
Ο Παλαιόμυλος βρίσκεται 42 χιλιόμετρα βορειοδυτικά της Λεμεσού, στη γεωγραφική περιφέρεια της Μαραθάσας. Βρίσκεται σε υψόμετρο 1030 μέτρων πάνω από την επιφάνεια της θάλασσας. Στα νότια συνορεύει με το Φοινί, στα νοτιοδυτικά με τον Άγιο Δημήτριο, στα δυτικά με τις Τρεις Ελιές, στα βορειοδυτικά με τη Λεμύθου και στα βορειοανατολικά με τον Πρόδρομο.

## Φυσικό περιβάλλον
Η περιοχή του χωριού είναι διαμελισμένη από μικρά ρυάκια, παραπόταμοι του ποταμού Διαρίζου. Στο τοπίο υπάρχουν πολλές ψηλές βουνοκορφές. Το τραχύ και βουνίσιο ανάγλυφο της περιοχής δεν επιτρέπει την εκτεταμένη γεωργική ανάπτυξη. Στην περιορισμένη καλλιεργήσιμη γη περιλαμβάνονται αμπέλια, μηλιές, κερασιές, αχλαδιές, ροδακινιές, καρυδιές και λαχανικά. Το μεγαλύτερο μέρος της διοικητικής έκτασης του Παλαιόμυλου αποτελεί μέρους του κρατικού δάσους Τροόδους.

## Ονομασία
Σύμφωνα με την παράδοση, το χωριό οφείλει την ονομασία του σε ένα νερόμυλο που υπήρχε κοντά στην περιοχή. Αρχικά, κατοίκησε κοντά στον νερόμυλο η οικογένεια που τον χρησιμοποιούσε. Στη συνέχεια οι κάτοικοι αυξήθηκαν, δημιουργώντας το χωριό.

## Ιστορία
Το χωριό δεν αναφέρεται σε μεσαιωνικές πηγές. Το πιθανότερο είναι να ιδρύθηκε την περίοδο της Τουρκοκρατίας, κατά την οποία ανήκε στο κατηλλίκι της Λεύκας.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού έφτασε στο υψηλότερο σημείο του το 1946. Στη συνέχεια ο πληθυσμός ξεκίνησε να μειώνεται λόγω αστυφιλίας. Ο πίνακας που ακολουθεί παρουσιάζει τον πληθυσμό του Παλαιόμυλου όπως καταγράφηκε στις απογραφές πληθυσμού που έγιναν στην Κύπρο.



## Παραπομπές


## Πηγές
*
*
*
*

## Βιβλιογραφία
*

Κατηγορία:Κοινότητες της Επαρχίας Λεμεσού
Κατηγορία:Χωριά της Μαραθάσας
Παραμάλι

Το **Παραμάλι** είναι χωριό της επαρχίας Λεμεσού στην Κύπρο.

## Τοποθεσία
Το Παράμαλι βρίσκεται 26 χιλιόμετρα δυτικά της Λεμεσού. Το μεγαλύτερο μέρος της διοικητικής έκτασης του χωριού περιλαμβάνεται στο έδαφος των βρετανικών βάσεων Ακρωτηρίου - Επισκοπής. Είναι κτισμένο σε υψόμετρο 90 μέτρων πάνω από την επιφάνεια της θάλασσας. Στα δυτικά συνορεύει με την Αυδήμου, στα βορειοδυτικά με το Πραστειό Αυδήμου, στα βόρεια με τον Άγιο Αμβρόσιο και στα ανατολικά με τη Σωτήρα. Η νότια πλευρά της διοικητικής του έκτασης είναι παραθαλάσσια.

## Ιστορία
Αρχικά  το Παραμάλι ήταν χριστιανικός οικισμός, θεμέλια του οποίου έχουν βρεθεί γύρω από μια εκκλησία αφιερωμένη στην Παναγία. Ο Λουί ντε Μας Λατρί αναφέρει ότι το Παραμάλι ήταν βασιλικό κτήμα την περίοδο της ενετοκρατίας. Ταυτόχρονα άνηκε στη Μεγάλη Κομμανταρία, πρώτα των Ναϊτών Ιπποτών και αργότερα, μετά τη διάλυση του, των Ιωαννιτών.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, το Παραμάλι ήταν ένα μεικτό χωριό, δηλαδή κατοικούσαν σε αυτό Ελληνοκύπριοι και Τουρκοκύπριοι, με τους Τουρκοκύπριους να αποτελούν την μεγάλη πλειοψηφία. Κατά τη διάρκεια των δικοινοτικών διαταραχών της περιόδου 1963-64, οι Ελληνοκύπριοι κάτοικοι του το εγκατέλειψαν. Λίγο αργότερα, στο Παραμάλι εγκαταστάθηκαν Τουρκοκύπριοι από γειτονικά χωριά (Πραστιό Αυδήμου, Συλίκου, Μαλιά). Μερικοί από αυτούς δεν επέστρεψαν στα χωριά τους αλλά παρέμειναν στο Παραμάλι.

Κατά τη διάρκεια της τουρκικής εισβολής του 1974 όλοι οι κάτοικοι του μεταφέρθηκαν στην Βρετανική Βάση Ακρωτηρίου. Παρέμεινα εκεί ως τον Ιανουάριο του 1975, όταν, στα πλαίσια της ανταλλαγής πληθυσμών, μεταφέρθηκαν στο βόρειο μέρος του νησιού. Οι περισσότεροι κατοίκησαν στην Καλοψίδα, την οποία ονόμασαν Çayönü, ονομασία την οποία χρησιμοποιούσαν και για το Παραμάλι.

Στο Παραμάλι εγκαταστάθηκαν Ελληνοκύπριοι πρόσφυγες από το βόρειο μέρος του νησιού. Ωστόσο, κατοίκησαν σε ένα μικρό μέρος της έκτασης του χωριού. Ο παλιός οικισμός είναι έρημος και χρησιμοποιείται από τον βρετανικό στρατό για πολεμικές ασκήσεις.

Ο πίνακας που ακολουθεί παρουσιάζει τον πληθυσμό του Παραμαλίου όπως καταγράφηκε στις απογραφές πληθυσμού που έγιναν στην Κύπρο.





## Παραπομπές


## Πηγές
*
*
*
*
*
*

## Βιβλιογραφία
*

Κατηγορία:Κοινότητες της Επαρχίας Λεμεσού
Πάνω Κυβίδες

Οι **Πάνω Κυβίδες** (γνωστές και ως **Κυβίδες**) είναι κοινότητα της Επαρχίας Λεμεσού στην Κύπρο

## Τοποθεσία
Οι Πάνω Κυβίδες βρίσκονται 25 χιλιόμετρα βορειοδυτικά της Λεμεσού, στη γεωγραφική περιφέρεια των Κρασοχωρίων Επαρχίας Λεμεσού, σε υψόμετρο 530 μέτρων πάνω από την επιφάνεια της θάλασσας. 

Μέχρι το 1970 το χωριό ήταν κτισμένο τρία χιλιόμετρα δυτικότερα. Λόγω των πολλών πλημμυρών και της διάβρωσης των σπιτιών που κατέρρεαν, η κυπριακή κυβέρνηση μετέφερε το χωριό στη σημερινή θέση.

Στα δυτικά συνορεύει με τον Άγιο Αμβρόσιο, στα βόρεια με τον Άγιο Θεράποντα, στα ανατολικά με τις Κάτω Κυβίδες και την κοινότητα Σούνι-Ζανατζιά και στα νότια με τη Σωτήρα.

## Ιστορία
Οι πρώτες γραπτές αναφορές για τις Πάνω Κυβίδες προέρχονται από την περίοδο της Φραγκοκρατίας. Πιθανόν το χωριό να άνηκε στον Έκτορα ντε Κιβίδες, αξιωματούχο του βασιλείου. Το 1461 ο Έκτωρ ντε Κιβίδες θανατώθηκε ως προδότης από τον βασιλιά Ιάκωβο Β΄ επειδή είχε ταχθεί με το μέρος της βασίλισσας Καρλόττας, αντιπάλου του βασιλιά. Το 1468 οι Πάνω Κυβίδες, μαζί με άλλα χωριά, δωρήθηκαν από τον βασιλιά Ιάκωβο Β΄ στη μητέρα του Μαριέττα της Πάτρας.

Σύμφωνα με τον Λουί ντε Μας Λατρί, σε κάποια περίοδο, το χωριό άνηκε στους κόμητες της Έδεσσας. Επιπλέον, ο Φλώριος Βουστρώνιος αναφέρει ότι την περίοδο 1464-1468 οι Κυβίδες άνηκαν στον Μόρφο ντε Γκρινιέρ.

Το 1530 οι Πάνω Κυβίδες αγοράστηκαν από τον *Αντωνέλλο Βον*, ο οποίος ήταν γραμματέας της βενετικής διοίκησης στην Κύπρο.

## Ονομασία
Η κύρια εκδοχή για την προέλευση της ονομασίας *Κυβίδες* αναφέρει ότι το χωριό πήρε το όνομά του από την μεσαιωνική οικογένεια ευγενών της Κύπρου ντε Κιβίδες (de Quevides ή de Chivides). Δεν είναι όμως βέβαιο αν το χωριό πήρε το όνομα από την οικογένεια αυτή ή αν η οικογένεια πήρε το όνομά της από το χωριό, αν και πιθανότερο θεωρείται το πρώτο.

Μια άλλη εκδοχή αναφέρει ότι το όνομα προέρχεται από την κυβιδιώτικη πέτρα που έβγαινε από τη γη με φυσικό τρόπο, με την μορφή κύβου.

Επιπλέον, σύμφωνα με τον γλωσσολόγο Μενέλαο Χριστοδούλου η ονομασία *Κιβίδες* προέρχεται από την παλαιά γαλλική λέξη *Guivides* που σημαίνει μεγάλοι αμπελώνες ή μεγάλα δάση. Στην περίπτωση αυτή η γραφή της λέξης Κιβίδες είναι με γιώτα.

Σε επίσημους χάρτες το χωριό είναι γραμμένο ως *Κυβίδες*, ενώ στον επίσημο κατάλογο των κυπριακών τοπωνυμιών (1982) είναι γραμμένο ως *Κιβίδες*. Σε έγγραφο του Αρχιμανδρίτη Κυπριανού το όνομα αναγράφεται ως *Κυβήδες*.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αρκετές αυξομειώσεις. Τις τελευταίες δεκαετίες ο πληθυσμός έχει αυξητικές τάσεις. Ο πίνακας που ακολουθεί παρουσιάζει τον πληθυσμό των Πάνω Κυβίδων όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:Pano Kivides Welcome Road Sign.jpg
Αρχείο:Place in Pano Kivides.jpg



## Παραπομπές


## Πηγές
*
*
*
*
*

## Βιβλιογραφία
*

## Προτεινόμενη βιβλιογραφία

*

Κατηγορία:Κοινότητες της Επαρχίας Λεμεσού
Κατηγορία:Κρασοχώρια Επαρχίας Λεμεσού
Παλώδια

Η **Παλώδια** είναι χωριό της επαρχίας Λεμεσού στην Κύπρο.

## Τοποθεσία
Η Παλώδια απέχει 7 χιλιόμετρα από το κέντρο της Λεμεσού. Βρίσκεται σε υψόμετρο 290 μέτρων πάνω από την επιφάνεια της θάλασσας. Στα νότια συνορεύει με τον δήμο Λεμεσού (με τη συνοικία Αγίας Φύλας), στα νοτιοδυτικά με τα Κάτω Πολεμίδια, στα δυτικά με τον Ύψωνα, στα βόρεια με την Παραμύθα, στα βορειοανατολικά με το Σπιτάλι και στα ανατολικά με τη Φασούλα.

## Ονομασία
Υπάρχουν δύο εκδοχές για την προέλευση της ονομασίας του χωριού:

* Η επικρατούσα εκδοχή αναφέρει πώς προέρχεται από την λέξη *παρόδια*, που ήταν η ονομασία της στενής παρόδου που άρχιζε από την Αγία Φύλα και προχωρούσε προς την Παλώδια.
* Το όνομα έχει φραγκική προέλευση. Την περίοδο της Φραγκοκρατίας ο βασιλιάς Ιάκωβος Α΄, υποχρέωσε τον κόμη της Τρίπολης να παραχωρήσει στο λόρδο της Βηρυτού μερικά χωριά. Ένα από αυτά ήταν και τα Παλάτια. Από παραφθορά η λέξη Παλάτια έγινε Παλώδια.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού μέχρι το 1982 ήταν κάτω από 200 κατοίκους. Στη συνέχεια η Παλώδια γνώρισε οικοδομική ανάπτυξη, κυρίως λόγω της γειτνίασης της με την Λεμεσό. Η οικοδομική ανάπτυξη οδήγησε στην ραγδαία αύξηση του πληθυσμού. Ο πίνακας που ακολουθεί παρουσιάζει τον πληθυσμό της Παλώδιας όπως καταγράφηκε στις απογραφές πληθυσμού που έγιναν στην Κύπρο.



## Σημαντικά κτίρια
Στο χωριό υπάρχουν τα πιο κάτω σημαντικό κτίρια:

* Μέλαθρο Αγωνιστών της ΕΟΚΑ, το οποίο περιλαμβάνει στέγη για τους ηλικιωμένους, εξωτερικά ιατρεία και μονάδες ιατρικής φροντίδας και αποκατάστασης.
* Ιδιωτική Σχολή Heritage

* Στρατόπεδο "Νίκου Ευαγόρου" 661 ΑΒΠ (Αποθήκη Βάσεως Πυρομαχικών)

## Παραπομπές


## Πηγές
*
*

## Βιβλιογραφία
*

Κατηγορία:Κοινότητες της Επαρχίας Λεμεσού
Πραστειό Κελλακίου

Το **Πραστειό** είναι κοινότητα της επαρχίας Λεμεσού στην Κύπρο. Η ονομασία του χωριού είναι Πραστειό αλλά λόγω της γειτνίασης του με το χωριό Κελλάκι είναι γνωστό και σαν **Πραστειό Κελλακίου**.

## Τοποθεσία
Το Πραστειό Κελλακίου βρίσκεται 27 χιλιόμετρα βορειοανατολικά της Λεμεσού. Είναι κτισμένο σε μέσο υψόμετρο 380 μέτρων πάνω από την επιφάνεια της θάλασσας. Στα νότια συνορεύει με τα Φοινικάρια, την Παρεκκλησιά και το Αρμενοχώρι, στα δυτικά με τη Διερώνα, στα βόρεια με την Επταγώνια και στα ανατολικά με το Κελλάκι.

## Ιστορία και ονομασία
Το Πραστειό Κελλακίου δεν αναφέρεται σε μεσαιωνικές πηγές πηγές. Πιθανόν τότε να ήταν μόνο αγρόκτημα με λίγους κατοίκους. Η ονομασία του χωριού παραπέμπει στα βυζαντινά χρόνια. Παλαιότεροι μελετητές υποστηρίζουν ότι η ονομασία Πραστειό προέρχεται από τη γαλλική μεσαιωνική λέξη *Prasti* που σημαίνει χωράφι. Δηλαδή, επρόκειτο για τοπωνύμιο αγροκτημάτων που ανήκαν σε κάποια φέουδα. Ωστόσο, το πιθανότερο είναι ότι η ονομασία είναι καθαρά ελληνική, των βυζαντινών χρόνων. Προέρχεται από τη λέξη *προάστειον* που σημαίνει οικισμός κοντά στη πόλη (*προ του άστυ*). Κατά τα μεσαιωνικά χρόνια πολλοί μικροί οικισμοί σε διάφορα μέρη της Κύπρου ονομάζονταν Πραστειά, υπό την έννοια κυρίως των μικρών γεωργικών οικισμών κοντά σε άλλους μεγάλους οικισμούς (φέουδα) όπου ανήκαν.

## Φυσικό περιβάλλον
Στην περιοχή καλλιεργούνται εσπεριδοειδή (κυρίως μανταρίνια και κιτρομηλιές), ελιές, αμυγδαλιές, χαρουπιές, δαμασκηνιές ελάχιστα λαχανικά και νομευτικά φυτά. Υπάρχουν επίσης αρκετές ακαλλιέργητες εκτάσεις που καταλαμβάνονται από άγρια φυσική βλάστηση. Μεγάλο μέρος του κρατικού δάσους της Λεμεσού εμπίπτει στα διοικητικά όρια του χωριού.
## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, το Πραστειό είχε πάντα λίγους κατοίκους. Μέχρι το 1960 το χωριό γνώρισε αρκετές αυξομειώσεις πληθυσμού, με μέγιστο αριθμό τους 221 κατοίκους (1945). Μετά το 1960, λόγω της αστυφιλίας που έπληξε πολλά χωριά της Κύπρου, πολλοί κάτοικοι μετακινήθηκαν στις πόλεις αναζητώντας καλύτερη ποιότητα ζωής. Ο πίνακας που ακολουθεί παρουσιάζει τον πληθυσμό του Πραστειού Κελλακίου όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:Prastio (Kellaki) Welcome Road Sign.jpg
Αρχείο:Saint Eustace church at Prastio (Kellaki). 02.jpg



## Παραπομπές


## Πηγές
*
*

## Βιβλιογραφία
*
*

## Εξωτερικοί σύνδεσμοι
*
*Πραστειό Κελλακίου-Κύπρος ένα ταξίδι-ΡΙΚ1

Κατηγορία:Κοινότητες της Επαρχίας Λεμεσού
Πεντάκωμο

Το **Πεντάκωμο** είναι κοινότητα της επαρχίας Λεμεσού στην Κύπρο.

## Τοποθεσία
Το Πεντάκωμο βρίσκεται 20 χιλιόμετρα ανατολικά της Λεμεσού. Είναι κτισμένο σε υψόμετρο 120 μέτρων πάνω από την επιφάνεια της θάλασσας. Στα δυτικά συνορεύει με το Μοναγρούλλι, στα βόρεια με την Ασγάτα και ανατολικά με το Μαρί. Η νότια πλευρά της διοικητικής της έκτασης είναι παραθαλάσσια, με το μήκος των ακτών του να φτάνει τα 15 χιλιόμετρα. Η ακτή του Πεντακώμου ονομάζεται Ακτή του Κυβερνήτη (Governors’ Beach) η οποία βρίσκεται εν μέρει και στην επαρχία Λάρνακας.

## Ονομασία
Υπάρχουν δύο εκδοχές για την προέλευση της ονομασία τους χωριού:

* Το χωριό σχηματίστηκε από πέντε παλαιότερους οικισμούς (κώμες), οι οποίοι ενώθηκαν σε έναν. Παλαιοί κάτοικοι του χωριού ισχυρίζονται ότι οι οικισμοί αυτοί βρίσκονταν στις τοποθεσίες Μεσοβούνια, Χαλάσματα, Πετρομούθι, Κρεμμούς και Καλυφούδι. Πιθανόν οι πέντε αυτοί οικισμοί να καταστράφηκαν την περίοδο των αραβικών επιδρομών (7ος-10ος αιώνας).
* Ο ερευνητής Τζορτζ Τζέφερι, γράφει σε δημοσίευμα του (1918) ότι η ονομασία του χωριού προέκυψε από το γεγονός ότι ήταν η πέμπτη κώμη από την Λεμεσό.

Το 1958 οι Τουρκοκύπριοι κάτοικοι του υιοθέτησαν την εναλλακτική ονομασία Beşevler, που σημαίνει *πέντε σπίτια*.

## Ιστορία
Το Πεντάκωμο υπάρχει καταγεγραμμένο σε χάρτη της εποχής της Φραγκοκρατίας με την ονομασία Pendacomo. Ο Λουί ντε Μας Λατρί το περιλαμβάνει στα χωριά που άνηκαν στην ιδιοκτησία του βασιλιά.

Όταν ξεκίνησε η τουρκοκρατία στην Κύπρου (1571), στο Πεντάκωμο εγκαταστάθηκαν Τούρκοι, οι οποίοι ζούσαν αρμονικά με τον ελληνικό πληθυσμό έως το 1974.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, έως το 1974, το Πεντάκωμο ήταν μεικτό χωριό, δηλαδή ζούσαν σε αυτό Ελληνοκύπριοι και Τουρκοκύπριοι. Η πλειοψηφία ήταν Τουρκοκύπριοι. Μετά την τουρκική εισβολή του 1974, οι Τουρκοκύπριοι κάτοικοι του χωριού θέλησαν να παραμείνουν στο χωριό τους. Ωστόσο, λόγω προβλημάτων ανασφάλειας, τους ζητήθηκε αργότερα να μεταφερθούν στο βόρειο τμήμα του νησιού, κάτι που έγινε τον Αύγουστο του 1975. Οι περισσότεροι εγκαταστάθηκαν στην Αγκαστίνα. Στο Πεντάκωμο παραμένουν οι Ελληνοκύπριοι κάτοικοι του αλλά και Ελληνοκύπριοι πρόσφυγες από το βόρειο τμήμα του νησιού.

Σύμφωνα με την τελευταία απογραφή, ο πληθυσμός του χωριού παρουσιάζει μεγάλη αύξηση. Ο πίνακας που ακολουθεί παρουσιάζει τον πληθυσμό του Πεντακώμου όπως καταγράφηκε στις απογραφές πληθυσμού που έγιναν στην Κύπρο.

.





## Φωτογραφίες


Αρχείο:Pentakomo Welcome Road Sign.jpg
Αρχείο:Panayia Chriseleousis church at Pentakomo (2).jpg



## Παραπομπές


## Πηγές
*
*
*
*

## Βιβλιογραφία
*

Κατηγορία:Κοινότητες της Επαρχίας Λεμεσού
Παρεκκλησιά

Η **Παρεκκλησιά** είναι χωριό της επαρχίας Λεμεσού στην Κύπρο.

## Τοποθεσία
Η Παρεκκλησιά βρίσκεται 18 χιλιόμετρα ανατολικά της Λεμεσού. Είναι κτισμένο σε υψόμετρο 120 μέτρων πάνω από την επιφάνεια της θάλασσας. Στα ανατολικά συνορεύει με τον Πύργο, στα βορειοανατολικά με τη Σανίδα, στα βόρεια με το Κελλάκι, στα βορειοδυτικά με το Πραστειό Κελλακίου, στα δυτικά με το Αρμενοχώρι και στα νοτιοδυτικά με τον Άγιο Τύχωνα. Η νότια πλευρά της διοικητικής της έκτασης είναι παραθαλάσσια, η οποία έχει αναπτυχθεί τουριστικά.

## Ιστορία
Με βάση τις αρχαιολογικές ανασκαφές, ο οικισμός της Παρεκκλησιάς θεωρείται προγενέστερος του οικισμού της Χοιροκοιτίας (πριν το 7000 π.Χ.). Ο οικισμός της περιοχής εντάσσεται στην Ακεραμική Νεολιθική Εποχή.

Ο υφιστάμενος οικισμός της Παρεκκλησιάς δημιουργήθηκε από τους κατοίκους γειτονικών χωριών (Κελλάκι, Επταγώνια, Βάσα Κελλακίου, Σανίδα) οι οποίοι ήταν ιδιοκτήτες της γης της της περιοχής της Παρεκκλησιάς. Το φθινόπωρο έσπερναν τα χωράφια τους και τα θέριζαν ή μάζευαν τους καρπούς το καλοκαίρι. Για να διαμένουν στην περιοχή, δημιούργησαν ένα οικισμό γύρω από την εκκλησία του Τιμίου Σταυρού (την οποία έφτιαξαν οι ίδιοι). Ο οικισμός ήταν γνωστός ως *οι ορείτες*.

## Ονομασία
Η προέλευση της ονομασίας του χωριού οφείλεται στην βυζαντινή εκκλησία του Τιμίου Σταυρού, η οποία δημιουργήθηκε από κατοίκους γειτονικών χωριών (Κελλάκι, Επταγώνια, Σανίδα) οι οποίοι πηγαινοέρχονταν στην περιοχή για να καλλιεργήσουν τα σιτηρά τους. Είναι πιθανόν η ονομασία να είναι παράφραση της ονομασίας *Παλιόκλησο* ή *Πανοκλησιά*, που αναφέρεται σε ενετικούς χάρτες και οικισμούς κοντά στο σημερινό χωριό.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από το 1931 αυξάνεται. Στις τελευταίες απογραφές παρουσιάζει μεγάλες αύξησεις. Ο πίνακας που ακολουθεί παρουσιάζει τον πληθυσμό της Παρεκκλησιάς όπως καταγράφηκε στις απογραφές πληθυσμού που έγιναν στην Κύπρο.



## Λατομείο
Στο βουνό Λειστόβουνος δημιουργήθηκαν τα λατομεία της Παρεκκλησιάς, από τα οποία εξάγονται οικοδομικά υλικά.

## Παραπομπές


## Πηγές
* 
*
* 
* 
* 
* 

## Βιβλιογραφία
* 

## Εξωτερικοί σύνδεσμοι
* 


Κατηγορία:Κοινότητες της Επαρχίας Λεμεσού
Πισσούρι

Το **Πισσούρι** είναι κοινότητα της επαρχίας Λεμεσού στην Κύπρο.

## Τοποθεσία
Το Πισσούρι βρίσκεται τοποθετημένο 34 χιλιόμετρα δυτικά της Λεμεσού και 34 χιλιόμετρα νοτιοανατολικά της Πάφου. Είναι κτισμένο σε υψόμετρο 215 μέτρων πάνω από την επιφάνεια της θάλασσας. Στα δυτικά συνορεύει με τα Κούκλια και την Αλέκτορα, στα βόρεια με την Πλατανίστεια και στα ανατολικά με την Αυδήμου. Η νότια πλευρά της διοικητικής του έκτασης είναι παραθαλάσσια, η οποία έχει αναπτυχθεί τουριστικά.

## Φυσικό περιβάλλον
Η καλλιεγήσιμη έκταση του χωριού περιλαμβάνει κυρίως σταφύλια ποικιλίας Σουλτανίνα που παράγονται κυρίως στην κοιλάδα που επεκτείνεται μέχρι τον κόλπο Πισσουρίου. Επίσης καλλιεργούνται ελιές, χαρουπιές και λίγες αμυγδαλιές.

## Ονομασία
Για την προέλευση της ονομασίας του χωριού υπάρχουν πολλές εκδοχές: 

* η πρώτη εκδοχή αναφέρει ότι είναι παράγωγο της αρχαίας πόλης Βοόσουρα, η οποία τοποθετείται στα όρια της περιοχής της χωριού σύμφωνα με τον ιστορικογεωγράφο Στράβων.
**πισσούρι* στην κυπριακή διάλεκτο σημαίνει κατασκότεινο. Σύμφωνα με μια παράδοση, 300 Αλαμάνοι άγιοι που ήρθαν στην Κύπρο για ασκήτευση από την Παλαιστίνη, αγκυροβόλησαν στο Πισσούρι  κατά τη διάρκεια μιας πολύ σκοτεινής νύχτας. Σε μια άλλη παράδοση, αναφέρεται ότι οι Αγίοι Πατέρες που καταδιώκονταν στα πρώτα χρόνια του Χριστιανισμού, συναντήθηκαν στην περιοχή αυτή μια σκοτεινή νύκτα.
* η επικρατέστερη εκδοχή αναφέρει ότι κάποτε στην περιοχή παραγόταν πίσσα και έτσι πήρε το χωριό το όνομα του. Η πίσσα των πεύκων πρέπει να παραγόταν στην περιοχή κατά την βυζαντινή περίοδο και κατά την περίοδο της φραγκοκρατίας.

## Ιστορία
Το Πισσούρι υπήρχε από τη βυζαντινή εποχή. 

Στα μεσαιωνικά χρόνια ήταν ένα μικρό λιμάνι από το οποίο εξάγονταν χαρούπια. Έχουν διατηρηθεί μόνο λιθόκτιστες αποθήκες χαρουπιών, οι οποίες έχουν μετατραπεί σε εστιατόρια και κατοικίες. Επιπλέον, σύμφωνα με τον Φλώριο Βουστρώνιο, μεταξύ 1383 και 1385 το χωριό ήταν φέουδο του Τζοάν ντε Λουζινιάν. Μεταξύ 1464 και 1468 άνηκε στον Σορ ντε Ναβές.

## Πληθυσμός

Σύμφωνα με τις απογραφές πληθυσμού που πραγματοποιήθηκαν στην Κύπρο, μέχρι το 1960 στο χωριό διέμεναν κυρίως Ελληνοκύπριοι αλλά και λίγοι Τουρκοκύπριοι.  Μετά τις δικοινοτικές διαταραχές του 1964, οι Τουρκοκύπριοι κάτοικοι του το εγκατέλειψαν και μετακινήθηκαν σε γειτονικά αμιγή τουρκοκυπριακά χωριά.

Σήμερα στο Πισσούρι διαμένουν και πολλοί ξένοι κάτοικοι. Ο πίνακας που ακολουθεί παρουσιάζει τον πληθυσμό του Πισσουρίου όπως καταγράφηκε στις απογραφές πληθυσμού που έγιναν στην Κύπρο.




## Φωτογραφίες


Αρχείο:ZyPissouri01.jpg
Αρχείο:Ampelonon, Pissouri 4607, Cyprus - panoramio.jpg
Αρχείο:Beach looking towards Pissouri bay - panoramio.jpg
Αρχείο:Pissouri Beach.jpg
Αρχείο:Pissouri beach - panoramio.jpg
Αρχείο:ZyPissouri14.jpg



## Παραπομπές


## Πηγές
*
*
*
*

## Βιβλιογραφία
*

## Εξωτερικοί σύνδεσμοι
*

Κατηγορία:Κοινότητες της Επαρχίας Λεμεσού
Πλατανίστεια

Η **Πλατανίστεια** (ή η **Πλατανίσκια**) είναι κοινότητα της επαρχίας Λεμεσού στην Κύπρο.

## Τοποθεσία
Η Πλατανίστεια βρίσκεται 40 χιλιόμετρα δυτικά της Λεμεσού. Είναι κτισμένο σε υψόμετρο 365 μέτρων πάνω από την επιφάνεια της θάλασσας. Στα νότια συνορεύει με το Πισσούρι, στα δυτικά με την Αλέκτορα και την Πάνω Αρχιμανδρίτα, στα βόρεια με την Ανώγυρα και στα ανατολικά με τον Άγιο Θωμά και την Αυδήμου.

## Ονομασία
Η ονομασία του χωριού προέρχεται από τη λέξη πλάτανος. Οι Τουρκοκύπριοι κάτοικοι του χρησιμοποιούσαν την ονομασία *Bladanisya* έως το 1958, όταν και υιοθέτησαν την εναλλακτική ονομασία *Çamlıca* που στα τούρκικα σημαίνει μέρος με πεύκα.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, μέχρι το 1974 στην Πλατανίστεια έμεναν μόνο Τουρκοκύπριοι. Κατά τη διάρκεια της τουρκικής εισβολής του 1974 οι Τουρκοκύπριοι κάτοικοι του μετακινήθηκαν στη Βρετανική Βάση Ακρωτηρίου. Παρέμειναν εκεί έως τον Ιανουάριο του 1975 όταν, στα πλαίσια της ανταλλαγής πληθυσμών, μεταφέρθηκαν από την Τουρκία στο βόρειο μέρος του νησιού. Οι περισσότεροι εγκαταστάθηκαν στην Κοντέα. Στην Πλατανίστεια εγκαταστάθηκε μικρός αριθμός Ελληνοκύπριων προσφύγων, κυρίως από την Καρπασία.

Ο πίνακας που ακολουθεί παρουσιάζει τον πληθυσμό της Πλατανίστειας όπως καταγράφηκε στις απογραφές πληθυσμού που έγιναν στην Κύπρο.



## Διάφορα
Στο χωριό βρίσκεται μουσείο χαρακτικής του παγκοσμίου φήμης χαράκτη Χαμπή.

## Φωτογραφίες


Αρχείο:Place in Platanisteia.jpg



## Παραπομπές


## Πηγές
*
*
*

## Βιβλιογραφία
*

Κατηγορία:Κοινότητες της Επαρχίας Λεμεσού
Παραμύθα

Η **Παραμύθα** είναι χωριό της επαρχίας Λεμεσού στην Κύπρο.

## Τοποθεσία
Η Παραμύθα βρίσκεται 12 χιλιόμετρα βορειοδυτικά της Λεμεσού. Είναι κτισμένο σε υψόμετρο 290 μέτρων πάνω από την επιφάνεια της θάλασσας. Στα ανατολικά συνορεύει με το Σπιτάλι, στα νότια με την Παλώδια, στα νοτιοδυτικά με τον Ύψωνα, στα δυτικά με την Άλασσα, στα βορειοδυτικά με τον Λιμνάτη, στα βόρεια με την Κορφή και την Απεσιά και στα βορειανατολικά με την Αψιού.

## Ιστορία
Η Παραμύθα  αναφέρεται από τους Φλώριο Βουστρώνιο και Λουί ντε Μας Λατρί ως περιουσιακό στοιχείο του Τάγματος των Ιωαννιτών στις αρχές του 14ου αιώνα. Υπάρχει πιθανότητα η Παραμύθα να είναι η Παλαμίδα την οποία αναφέρει ο Λεόντιος Μαχαιράς.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αρκετές αυξομειώσεις. Στις τελευταίες απογραφές παρουσιάζει σημαντική αύξηση. Ο πίνακας που ακολουθεί παρουσιάζει τον πληθυσμό της Παραμύθας όπως καταγράφηκε στις απογραφές πληθυσμού που έγιναν στην Κύπρο.



## Χάνι
Σε παλαιότερα χρόνια η διακίνηση από κάποια χωριά της Πιτσιλιάς προς Λεμεσό πιθανόν να γινόταν μέσω Παραμύθας. Στην Παραμύθα διασώζεται παλαιό χάνι το οποίο χρησιμοποιούσαν οι διερχόμενοι, όπως και τμήμα του αρχικού λιθόστρωτου δρόμου που χρησιμοποιούσαν. Το Χάνι έχει αναπαλαιωθεί και επαναλειτουργεί.

## Παραπομπές


## Πηγές
*

## Βιβλιογραφία

*

Κατηγορία:Κοινότητες της Επαρχίας Λεμεσού
Πέρα Πεδί

Το **Πέρα Πεδί** είναι κοινότητα της επαρχίας Λεμεσού στην Κύπρο.

## Τοποθεσία
Το Πέρα Πεδί βρίσκεται 35 χιλιόμετρα βορειοδυτικά της Λεμεσού, στο νότια της οροσειρά τους Τροόδους. Είναι κτισμένο σε υψόμετρο 760 μέτρων πάνω από την επιφάνεια της θάλασσας. Στα βόρεια συνορεύει με τις Πλάτρες, στα βορειοανατολικά με τον Μονιάτη, στα νοτιοανατολικά με την Κουκά και τη Συλίκου, στα νότια με το Κοιλάνι και στα δυτικά με τα Μανδριά.

## Φυσικό περιβάλλον
Είναι κτισμένο σε ένα πλατύ ίσιωμα, το οποίο περιστοιχίζεται από βουνά που το ύψος τους κυμαίνεται μεταξύ 850 και 1000 μέτρων περίπου. Το χωριό διασχίζεται από τον Κρυός ποταμό, που είναι παραπόταμος του ποταμού Κούρη.

Στο χωριό καλλιεργούνται αμπέλια, μηλιές και αχλαδιές. Το Πέρα Πεδί είναι από τα πρώτα χωριά στην Κύπρο που καλλιέργησε τη μηλιά.

## Ονομασία
Η ονομασία του χωριού οφείλεται στο γεγονός ότι είναι κτισμένο σε ένα ίσιωμα (πεδίον), αν και βρίσκεται σε ορεινή περιοχή. Συνεπώς πρόκειται για οικισμό που βρισκόταν πέρα (αντίπερα) Πεδίον. Η ονομασία του χωριού (Πεδίον - Πεδί) φανερώνει την αρχαιότητα του τοπωνυμίου, που θα πρέπει να τοποθετηθεί χρονικά στα Βυζαντινά χρόνια. Θεωρείται ότι ο οικισμός υπήρχε και πριν την περίοδο της Φραγκοκρατίας. Ο Στέφανος Λουζινιάνος (16ος αιώνας) γνώριζε την ύπαρξη του χωριού και το αναφέρει ως τόπο καταγωγής της Αγίας Μαύρης και του συζύγου της Τιμόθεου.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αρκετές αυξομειώσεις. Έφτασε στο αποκορύφωμα του το 1946. Στη συνέχεια ο πληθυσμός του χωριού μειώθηκε λόγω αστυφιλίας. Τα τελευταία χρόνια λόγω της βελτίωσης του οδικού δικτύου και της παροχής κινήτρων, ανεγέρθηκαν νέες κατοικίες γεγονός που οδήγησε σε αύξηση του πληθυσμού.

Ο πίνακας που ακολουθεί παρουσιάζει τον πληθυσμό του Πέρα Πεδίου όπως καταγράφηκε στις απογραφές πληθυσμού που έγιναν στην Κύπρο.




## Εκκλησίες
Στο χωριό υπάρχουν 2 εκκλησίες και 2 παρεκκλήσια:
* Εκκλησία Αγίου Ιωάννη του Θεολόγου: Ξεκίνησε να κτίζεται το 1920 με δαπάνες των κατοίκων του χωριού. Ολοκληρώθηκε το 1946. Αρχιτεκτονικά είναι κτίσμα σταυροειδές μετά τρούλου και εσωτερικά είναι τρίκλητη.
* Εκκλησία Αγίου Νικολάου: Βρίσκεται στο κέντρο του παλιού χωριού. Ξεκίνησε να κτίζεται το 1760 και τελείωσε γύρω στο 1776. Αρχιτεκτονικά είναι κτισμένη σε βυζαντινό ρυθμό, κεραμιδοσκέπαστη.
* Παρεκκλήσι Παναγίας Φανερωμένης: Κτίστηκε περίπου τον 19ο αιώνα. Έχει σχήμα ορθογώνιου κτίσματος. Η στέγη είναι ημικύκλιου χαρακτήρα και σκεπασμένη με κεραμίδι.
* Παρεκκλήσι του Τιμίου Σταυρού: Βρίσκεται κτισμένο σε τεμάχιο γης που ανήκει στην οινοβιομηχανία της εταιρείας ΚΕΟ.

## Παραπομπές


## Πηγές
*
*
*
*

## Βιβλιογραφία
*

Κατηγορία:Κοινότητες της Επαρχίας Λεμεσού
Ποταμιού

Η **Ποταμιού** είναι κοινότητα της επαρχίας Λεμεσού στην Κύπρο.

## Τοποθεσία
Η Ποταμιού βρίσκεται βορειοδυτικά της Λεμεσού, σε απόσταση 39 χιλιομέτρων. Το χωριό είναι κτισμένο στη δυτική όχθη του ποταμού Χαποτάμι, σε μέσο υψόμετρο 680 μέτρων πάνω από την επιφάνεια της θάλασσας. Στα νότια συνορεύει με την Κισσούσα, στα δυτικά με τη Βάσα Κοιλανίου, στα βόρεια με το Όμοδος και στα ανατολικά με το Βουνί.

## Φυσικό περιβάλλον
Το χωριό κατατάσσεται στα αμπελοχώρια της γεωγραφικής περιφέρειας Λεμεσού-Πάφου. Στα ασβεστούχα εδάφη της Ποταμιούς υπάρχουν αμπελώνες οινοποιήσιμων ποικιλιών αλλά και καλλιέργειες με φρουτόδεντρα, όπως μηλιές, αχλαδιές, δαμασκηνιές, χρυσομηλιές και ροδακινιές.

## Ονομασία
Η ονομασία του χωριού σχετίζεται με την τοποθεσία του. Το πιθανότερο πήρε τον ονομασία από το γεγονός ότι βρίσκεται κτισμένο στις όχθες ενός ποταμού. Σε παλαιά γραπτά κείμενα αναφέρεται το όνομα του χωριού με διάφορους τύπους που έχουν όμως ως κοινή ρίζα τη λέξη *ποταμός*. Ειδικότερα, ο Λουί ντε Μας Λατρί αναφέρει το χωριό ως *Ποτάμι,* αλλά και με το σημερινό του όνομα.

## Ιστορία
Η Ποταμιού υπήρχε από τα μεσαιωνικά χρόνια. Την περίοδο της φραγκοκρατίας ήταν βασιλικό κτήμα. Την περίοδο της βενετοκρατίας το χωριό υπαγόταν στην επισκοπική περιφέρειας της Πάφου. Σύμφωνα με την παράδοση, το χωριό αποτέλεσε έδρα χωρεπισκοπής την περίοδο αυτή.

Στην Ποταμιού γεννήθηκε και μεγάλωσε ο Νεόφυτος Ροδινός, ένας από τους σημαντικότερους πεζογράφους και λαογράφους του 17ου αιώνα.

## Αξιοθέατα
Αξιοθέατα του χωριού είναι:
* τα κατάλοιπα του αρχαίου ξωκλησιού του Αγίου Μνάσωνα που βρίσκεται στη νοτιοδυτική πλευρά του χωριού και ανάγεται περίπου στο 300 μ.Χ. Σύμφωνα με την παράδοση, το ξωκλήσι κατασκευάστηκε στο σημείο που διέμενε ο Άγιος Μνάσωνας όταν δίδασκε τον Χριστιανισμό. Κάτω από το ξωκλήσι υπάρχουν κατακόμβες. Σε μια από αυτές βρίσκεται το ιερό λείψανο, ο αριστερός βραχίονας του Αγίου Μνάσωνα.
* το ενετικό γεφύρι στη νότια πλευρά του χωριού. Οι Ενετοί έχτισαν το γεφύρι για να συνδέσουν την Ποταμιού με τα χωριά Βουνί και Κοιλάνι, τα οποία εκείνη την εποχή ήταν εμπορικά και πολιτιστικά κέντρα.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αρκετές αυξομειώσεις. Ωστόσο, τις τελευταίες δεκαετίες οι κάτοικοι που παραμένουν σε αυτό είναι λιγοστοί. Ο πίνακας που ακολουθεί παρουσιάζει τον πληθυσμό της Ποταμιούς όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:Potamiou Welcome Road Sign.jpg
Αρχείο:PotamiouCyprus.jpg



## Παραπομπές


## Βιβλιογραφία
*

## Εξωτερικοί σύνδεσμοι
*

Κατηγορία:Κοινότητες της Επαρχίας Λεμεσού
Χουάν Ορλάντο Ερνάντες

Ο **Χουάν Ορλάντο Ερνάντες** (*Juan Orlando Hernández Alvarado*, 28 Οκτωβρίου 1968-) είναι πολιτικός και επιχειρηματίας από την Ονδούρα, ο οποίος διατέλεσε ως ο 55ος πρόεδρος της χώρας από τις 27 Ιανουαρίου 2014 έως τις 27 Ιανουαρίου 2022.  Είναι μέλος του συντηρητικού Εθνικού Κόμματος της Ονδούρας και υπηρέτησε ως πρόεδρος του Εθνικού Κογκρέσου από τον Ιανουάριο του 2010 ως τον Ιούνιο του 2013. Επανεξελέγη πρόεδρος, έπειτα από τη νίκη του στις εκλογές του 2017.

## Σπουδές και δικηγορία
Αποφοίτησε από το Εθνικό Αυτόνομο Πανεπιστήμιο της Ονδούρας, του οποίου ήταν πρόεδρος της Ένωσης Φοιτητών την περίοδο 1988-89. Έχει επίσης Μάστερ στη Δημόσια Διοίκηση από το Κρατικό Πανεπιστήμιο της Νέας Υόρκης. Εργάζεται ως δικηγόρος. Ανέπτυξε παράλληλα επιχειρηματική δραστηριότητα, στο χώρο της καλλιέργειας καφέ στη γενέτειρά του Γκράσιας και στη ραδιοτηλεοπτική βιομηχανία, όπως και ως ιδιοκτήτης ξενοδοχείων.

## Πολιτική σταδιοδρομία
Εκλέγεται βουλευτής από το 2001 στο Διαμέρισμα Λεμπίρα. Στις 21 Ιανουαρίου 2010 εξελέγη πρόεδρος του Κογκρέσου και ανέλαβε καθήκοντα έπειτα από 4 ημέρες.

Το Νοέμβριο του 2012 κέρδισε το χρίσμα του συντηρητικού Εθνικού Κόμματος για τις προεδρικές εκλογές του 2013.

Τον Ιούλιο του 2013 ξεκίνησε την προεκλογική του εκστρατεία με τίτλο *El Pueblo Propone* (*Ο Λαός Προτείνει*). Κέρδισε τις εκλογές στις 24 Νοεμβρίου 2013, επικρατώντας με 36,8% της αντιπάλου του Σιομάρα Κάστρο με διαφορά 250.000 ψήφων (η Κάστρο πήρε 28,7%). Στη διάρκεια της εκστρατείας του κατάφερε να βγει σώος από τα συντρίμμια του ελικοπτέρου του, όταν εκείνο συνετρίβη.

Ορκίστηκε πρόεδρος στις 27 Ιανουαρίου 2014.

### Επανεκλογή 2017
Στις 15 Δεκεμβρίου 2016, το Ανώτατο Εκλογοδικείο αποφάσισε με δύο ψήφους έναντι μιας, να επιτρέψει στον Ερνάντες να διεκδικήσει την ηγεσία του Εθνικού Κόμματος στις εσωκομματικές εκλογές στις 12 Μαρτίου 2017, παρά τις αντιδράσεις ότι μια τέτοια απόφαση ήταν παράνομη.
 Ο πρόεδρος κέρδισε τον προκριματικό γύρο και έλαβε ξανά το χρίσμα να είναι υποψήφιος στις προεδρικές εκλογές εκείνης της χρονιάς. Οι εκλογές διεξήχθησαν στις 26 Νοεμβρίου 2017 και η νίκη και επανεκλογή του ήταν οριακή. Οι εκλογές σημαδεύτηκαν από βία με νεκρούς και τελικός νικητής ανακηρύχθηκε με ποσοστό γύρω στο 43% ο Ερνάντες. Ορκίστηκε για δεύτερη συνεχή θητεία στις 27 Ιανουαρίου 2018.

## Καταδίκη
Στις 26 Ιουνίου 2024 ο Ορλάντο καταδικάστηκε από ομοσπονδιακό δικαστήριο των ΗΠΑ σε φυλάκιση 45 ετών και πρόστιμο 8 εκατομμυρίων δολαρίων για αδικήματα διακίνησης ναρκωτικών και πυροβόλων όπλων.

## Παραπομπές


## Εξωτερικοί σύνδεσμοι

* Βιογραφία από το CIDOB  (στα ισπανικά)

Κατηγορία:Πρόεδροι της Ονδούρας
Κατηγορία:Ονδουριανοί επιχειρηματίες